**GRADSKI MUZEJ VARAŽDIN**

**Varaždin, Šetalište Josipa Jurja Strossmayera 3**

OIB: 79080044388

RKP broj: 31376

Šifra djelatnosti: 9102

Razina: 21

Razdjel: 000

Šifra grada: 472

Na temelju važećeg Zakona o proračunu i Pravilnika o financijskom izvještavanju u proračunskom računovodstvu sastavljene su

**BILJEŠKE**

**uz izvještaj proračunskog korisnika za razdoblje 1. siječanj 2024. do 31. prosinca 2024.**

Gradski muzej Varaždin tijekom 2024. godine poslovao je u skladu s planiranim, odobrenim i raspoloživim financijskim sredstvima. Svi programi realizirani su u okviru planiranih proračunskih sredstava Grada Varaždina, Varaždinske županije, Ministarstva kulture RH i vlastitih prihoda.

Vlastiti prihodi trošeni su prema dinamici priliva financijskih sredstava, a njima se financirao dio troškova redovne djelatnosti kao što su materijalni rashodi, opremanje poslovnih prostora (nabava računalne opreme, uredskog namještaja, tekuće održavanje objekata i opreme i sl.) i programske djelatnosti odnosno izložbe, manifestacije i ostali programi u kulturi.

Gradski muzej nema obveza po osnovi kredit, danih kreditnih pisama, hipoteka, sudskih sporova i slično.

Zakonski predstavnik i odgovorna osoba Gradskog muzeja Varaždin je ravnatelj Miran Bojanić Morandini.

**BILJEŠKE uz IZVJEŠTAJ O PRIHODIMA I RASHODIMA, PRIMICIMA I IZDACIMA (obrazac PR-RAS)**

U obrascu PR-RAS iskazani su:

|  |  |
| --- | --- |
| * ukupni prihodi poslovanja | 1.763.391,26 |
| * ukupni rashodi poslovanja | 1.321.376,80 |
| ***višak prihoda poslovanja (X001)*** | ***442.014,46*** |
| * ukupni prihodi od prodaje nefinancijske imovine | 0,00 |
| * ukupni rashodi za nabavu nefinancijske imovine (AOP 341) | 194.144,59 |
| ***manjak prihoda od nefinancijske imovine (Y002)*** | ***194.144,59*** |
| ***višak prihoda i primitaka 31.12.2024.(X005)*** | ***247.869,87*** |
| ***manjak prihoda i primitaka –preneseni (9222-9221)*** | ***122.430,32*** |
| ***višak prihoda i primitaka raspoloživ u sljedećem razdoblju (X006)*** | ***125.439,55*** |

**Šifra 6 –Prihodi poslovanja**

Prihodi poslovanja iznose 1.763.391,26 eura i veći su za 46,9 % u odnosu na isto razdoblje prethodne godine. Sastoje se od prihoda iz izvora:

|  |  |
| --- | --- |
| * Grad Varaždin (11) | 1.315.311,32 |
| * Varaždinska županija (52) | 7.000,00 |
| * Ministarstvo kulture RH (51) | 45.140,00 |
| * Vlastiti prihodi (31) | 204.304,15 |
| * EU projekt Energetska obnova Starog grada (5546) | 189.822,97 |
| * EU projekt Living Castles (5547) | 800,00 |
| * Donacije (611) | 1.012,82 |
| ***Ukupno*** | ***1.763.391,26*** |

**Šifra 63**- pomoći od subjekata unutar općeg proračuna su sredstva doznačena od Ministarstva kulture RH i Varaždinske županije za financiranje određenih manifestacija, izložbi, arheoloških istraživanja i drugih muzejskih aktivnosti te sredstva za energetsku obnovu Starog grada doznačena iz državnog proračuna a financirana iz EU u sklopu Mehanizma za oporavak i otpornost, kao i sredstva za EU projekt Living Castles također financiran iz EU sredstava. Navedena šifra pomoći bilježi značajan rast u odnosu na isto razdoblje prethodne godine prije svega zbog uplate predujma za Energetsku obnovu Starog grada koji se prema pravilniku evidentira kao prihod u trenutku uplate.

**Šifra 64**- prihodi od imovine bilježe rast prihoda od kamata na depozite po viđenju (novčana sredstva na transakcijskom računu) od 21,10% te značajan rast prihoda od zakupa i iznajmljivanja poslovnog prostora jer od početka 2024. godine dajemo u najam poslovni prostor u Palači Herzer.

**Šifra 65**-na ovoj skupini evidentirani su prihodi od prodaje ulaznica i vodstva koji bilježe rast od 8,6% u odnosu na isto razdoblje prethodne godine. Rezultat su brojnih organiziranih izložbi, manifestacija te ulaganja u stalne postave muzeja.

**Šifra 66-**na ovoj skupini evidentirani suprihodi od prodaje robe (promotivnih suvenira) i pruženih usluga (arheološka istraživanja i znanstvena istraživanja Prirodoslovnog odijela). Prihodi od prodaje promotivnih suvenira bilježe rast od 17% što je rezultat veće posjećenosti. Prihodi o pruženih usluga bilježe rast od 97,3% zbog realiziranih znanstvenih istraživanja i arheoloških istraživanja.

**Šifra 67**-Prihodi iz nadležnog proračuna (Grad Varaždin) za financiranje rashoda poslovanja i nabavu nefinancijske imovine rasli su za 31,4 % u odnosu na isto razdoblje prethodne godine. Rezultat su rasta broja zaposlenih, isplate dviju otpremnina i rasta plaća zbog povećanja osnovice za plaću.

**Šifra 3 –Rashodi poslovanja i šifra 4 –Rashodi za nabavu nefinancijske imovine**

Rashodi poslovanja iznose 1.321.376,80 eura i veći su za 14.2 % u odnosu na isto razdoblje prethodne godine. Sastoje se od:

|  |  |
| --- | --- |
| * Rashodi za zaposlene (31) | 802.948,28 |
| * Materijalni rashodi (32) | 516.610,86 |
| * Financijski rashodi (34) | 1.817,66 |
| ***Ukupno*** | ***1.321.376,80*** |

Rashodi za nabavu nefinancijske imovine iznose 194.144,59 eura i veći su za 210,5 % u odnosu na isto razdoblje prethodne godine. Sastoje se od:

|  |  |
| --- | --- |
| * Rashodi za nabavu proizvedene dugotrajne imovine (42) | 194.144,59 |
| ***Ukupno*** | ***194.144,59*** |

Ukupni rashodi iznose 1.515.521,39 eura, veći su za 24,2 % u odnosu na isto razdoblje prethodne godine i rezultat su realiziranih programa i aktivnosti u okviru planiranih iznosa iz sljedećih izvora:

|  |  |
| --- | --- |
| * Grad Varaždin (11) | 1.288.496,22 |
| * Varaždinska županija (52) | 7.000,00 |
| * Ministarstvo kulture RH (51) | 45.140,00 |
| * EU projekt Energetska obnova Starog grada (5546) | 2.687,50 |
| * EU projekt Living Castles (5547) | 0,00 |
| * Vlastiti prihodi (31) | 172.197,67 |
| * Donacije (601) | 0,0 |
| ***Ukupno*** | ***1.515.521,39*** |

**Šifra 31** - Rashodi za zaposlene (plaće i ostala materijalna prava zaposlenih) u iznosu od 802.948,28 € rasli su 18,2% u odnosu na isto razdoblje prethodne godine kao rezultat povećanja osnovice za isplatu plaće, isplate dviju otpremnina i rastu broja zaposlenih.

**Šifra 32** - Materijalni rashodi iznose 516.610,86 €. U odnosu na isto razdoblje prethodne godine bilježe rast 8,5% .

a) šifra 3211 - rashodi za službena putovanja veći su za 189,6%. Odnose se na stručna putovanja zaposlenih na otvaranje izložbe u Brnu, te na stručno putovanje u Mađarsku.

b) šifra 3212 -naknada za prijevoz zaposlenih veća je za 6,4%

c) šifra 3213 -stručno usavršavanje zaposlenika veće je za 97,5 %. Odnosi se na edukaciju djelatnika na seminarima, webinarima i konferencijama.

d) šifra 3221 -uredski materijal i materijalni rashodi veći su za 15,1% a rezultat su pojačane aktivnosti u organizaciji izložbi, radionica, restauratorskim radovima, znanstvenim i arheološkim istraživanjima.

e) šifra 3223 - rashodi za energiju manji su za 6,3%.

f) šifra 3225 - sitni inventar nabavljen je u iznosu 6.293,31 €, te je za 40,8% rashod nabave sitnog inventar manji u odnosu na prošlu godinu.

g) šifra 3231 -usluge telefona, pošte i prijevoza iznose 13.007,88 eura i neznatno su veće od iznosa u prethodnoj godini.

h) šifra 3232 - rashodi za tekuće i investicijsko održavanje manje su za 46%. Sastoje se od redovnih servisa i održavanja u 2024. godini, s naglaskom na česte hitne intervencije čišćenja i održavanja krovova i žljebova na Starom gradu, Palači Sermage i Herzer ali su ipak manji troškovi jer se prošle godine izvodila sanacija južnog krovišta Starog grada koja je izazvala i veće rashode za investicijsko održavanje.

i) šifra 3235 –zakupnine i najamnine – bilježe značajan rast koji se odnosi na zakup skladišnog prostora za deponiranje muzejske građe.

j) šifra 3236 –zdravstvene usluge – odnose se na sistematski pregled djelatnika Gradskog muzeja Varaždin u 2024. g.

k) šifra 3237 - rashodi za intelektualne usluge veći su za 86,6 %. Sastoje se od rada na ugovore o djelu, autorske ugovore, rad preko studentskog ili učeničkog servisa te agencije za privremeno zapošljavanje. Najviše takvih ugovora odnosi se na potrebe za dodatnim radom prilikom arheoloških istraživanja (Opeka, Punikve i Lonja), pomoć u Prirodoslovnom odijelu kod znanstvenih istraživanja, rad na recepciji prilikom godišnjih odmora ili pojačanih aktivnosti te prezentacije, predavanja i sl. povodom *Srijede u muzeju.*

l) šifra 3239- rashodi za ostale usluge su 21,8% veći a odnose se na tiskarske (tisak edukativne knjižice, vodiča, plakata, banera, pozivnica i dr.), grafičke usluge, usluge oblikovanja, kaširanja, prijevoda, dizajna, suorganizacije izložbi, distribuciju Muzealca i sl.

lj) šifra 3292 –premije osiguranja bilježe značajan rast od 182,9% a odnose s na osiguranje imovine Gradskog muzeja Varaždin po polici sklopljenoj krajem 2024. godine (prethodnih godina nismo imali to osiguranje)

m)šifra 3293 - rashodi za reprezentaciju bilježe pad (9,1%) u odnosu na isto razdoblje prethodne godine.

k) šifra 3295 – pristojbe i naknade rasle su za 33 % zbog drugačijeg evidentiranja RTV pretplate (umjesto pozicije 3233 na kojoj smo prije evidentirali).

l) šifra 3299 – ostali nespomenuti rashodi poslovanja veći su za 20,4%

Š**ifra 34** - Financijski rashodi odnose se na bankarske usluge vezane uz kartično plaćanje posjeta i vodstva te na rashode platnog prometa po transakcijskom računu.

Š**ifra 42** - Rashodi za nabavu proizvedene dugotrajne imovine veći su za 210,5 % u odnosu na isto razdoblje prethodne godine a odnose se na nabavu odnosno opremanje Muzeja za poluvrijeme, zatim na opremanje svih objekata novim alarmnim sustavom, opreme za restauratorsku radionicu, uređaja za Prirodoslovni odjel. replike Cimera i ostalih manjih nabava laptopa, monitora i stolnih računala te otkup umjetničkih dijela likovnih umjetnika, kiparska djela i ostala umjetnička djela.

Šifra 11K – Stanje novčanih sredstava na kraju izvještajnog razdoblja bilježi značajan rast koji je rezultat uplate predujma za EU projekt energetske obnove Starog grada te kumuliranih sredstava vlastitih prihoda koje smo prenosili iz ranijih godina za 2025. jer će veći dio godine Satri grad biti zatvoren te radi toga ostvarivanje vlastitih prihoda onemogućeno, a GMV 2025. godine obilježava 100. obljetnicu čije obilježavanje će zasigurno izazvati povećane rashode.

***REZULTAT POSLOVANJA:***

**Šifra X005** - Sučeljavanjem ukupnih ostvarenih prihoda te evidentiranih rashoda u 2024. godini rezultat poslovanja je višak prihoda u iznosu od 247.869,87eura.

**Šifra Y006** -Obzirom da iz ranijih razdoblja imamo preneseni manjak prihoda u iznosu od 122.430,32 eura ostvareni višak prihoda u 2024. godini moramo sučeljiti s navedenim prenesenim manjkom što rezultira viškom prihoda za pokriće u sljedećem razdoblju u iznosu od 125.439,55 eura.

Manjak prihoda prenesen iz prethodnih razdoblja proizašao je zbog načina evidentiranja rashoda prema nastanku događaja,. Ostvaren višak prihoda u 2024. godini odnosi se na višak vlastitih prihoda iz izvora 31, višak sredstava iz EU projekata koja nisu utrošena (izvor 5546 i 5547), višak sredstava primljenih donacija koja nisu utrošena (izvor 611) i višak prihoda proračunskog izvora 11.

**BILJEŠKE uz BILANCU (obrazac BIL)**

Obrazac BIL izrađen je na temelju podataka sadržanih u glavnoj knjizi. Zadovoljena je osnovna kontrola uravnoteženosti bilance (imovina (B001) = obveze i vlastiti izvori (B003))

**Šifra B002 – Nefinancijska imovina** iznosi 9.948.867,61 eura a sastoji se od

|  |  |
| --- | --- |
| * Neproizvedena dugotrajna imovina | 30.889,44 |
| * Proizvedena dugotrajna imovina | 9.917.978,17 |
| ***Ukupno*** | ***9.948.867,61*** |

**Šifra 011** – Materijalna imovina – prirodna bogatstva na dan 31.12.2024. godine ostaje na istoj razini utvrđenoj na dan 31.12.2023. godine

**Šifra 012** – Proizvedena dugotrajna imovina tijekom godine se povećala za vrijednost nabave opreme, namještaja te otkup i donaciju umjetničkih djela. Nova nabava i otkup odnosi se na:

|  |  |
| --- | --- |
| * Računala i računalna oprema | 14.346,06 |
| * Namještaj | 63.233,62 |
| * Ostala uredska oprema | 81.166,58 |
| * Oprema za zaštitu | 20.450,63 |
| * Umjetnička djela i knjige | 14.947,70 |
| ***Ukupno*** | ***194.144,59*** |
| * Sitni inventar | 6.293,31 |

Nabava opreme u ukupnom iznosu od 194.144,59 eura sastoji se od nabave i montiranja novog alarmnog sustava, izrade replike Cimera djetića ceha zidara, kamenara i tesara, staklena vrata u palači Sermage, vitrine sa multimedijom za opremanje Muzeja za poluvrijeme, dva monitora, skener, projekcijsko platno, dva stolna računala, prijenosno računalo, digitalne kamere i fotoaparata za foto laboratorij, uređaj za mjerenje koncentracije DNA za Prirodoslovni odjel, prijenosni klima uređaj, hladnjak za Prirodoslovni odjel, usisavač, lutke za Restauratorski odjel, Nanophotometar za Prirodoslovni odjel, niskotlačni stol za Restauratorski odjel, diorama za stalni postav Svijet kukaca, uredske stolice za potrebe po odjelima i ostale sitnije nabave.

Otkup umjetničkih djela odnosi se na otkup od Zdenke Kokot (Slika redovnice u ekstazi, Pobožna slika sv. Pavla apostola, Ogledalo Triton i Nereida), Zlate Bujan Kovačević (skulptura Portret dječaka autora Radovana Trstenjaka), Vesne Frangeš (Mali strip s helikopterom autora A.B.Švaljeka), fotografije „Vezan za zemlju „ autora I. Šeremet, 6 etnografskih predmeta od Z. Bosaka, od Branka Čoha 133 predmeta za Kulturno povijesni odjel, Jurice Mihinjača djelo „Satelite od love LR21-6“, Anite Kos djelo „Kamen na cesti“ i djelo Marka Zemana „Iz ciklusa Potreti“

**Šifra 04** - Sitni inventar u iznosu od 6.293,31 eura odnosi se na nabavu sitnog inventara za restauratorsku radionicu (usisavač i sl.), okvire za slike za palaču Sermage, stativ za fotoaparat, kutije za prvu pomoć, grijalica, detektor ispravnosti novčanica i dr.

**Šifra 1 – Financijska imovina** sastoji se od novčanih sredstava na transakcijskom računu Muzeja (PBZ i ERSTE) u iznosu 246.757,70 eura te u kunskoj blagajni Muzeja u iznosu 597,94 eura. Ukupna financijska imovina sa 31.12.2024. iznosi 247.355,64 eura.

**Šifra 129** – ostala potraživanja iznose 2.680,59 eura a odnose se na potraživanje za bolovanje na teret HZZO za 12. mj. 2024. u iznosu 22,80 eura i potraživanja za dane predujmove u iznosu od 2.657,79 eura (preplata komunalne naknade od koje smo naknadno oslobođeni, te jamčevini za zakup skladišta za depo muzejske građe).

**Šifra 16** – Potraživanja za prihode poslovanja iznose 15.338,87 eura. Manja su za 21,2% u odnosu na prethodnu godinu. Tijekom godine poduzete su sve mjere naplate potraživanja. Prema novom pravilniku evidentiran je ispravak vrijednosti za potraživanje od dužnika For Fun d.o.o. koji je u fazi naplate ovrhom ali dva računa su dospijeća starijeg od dvije godine te je za njih evidentiran ispravak vrijednosti potraživanja u iznosu od 858,34 eura.

**Šifra 2 – Obveze** u iznosu od 124.596,68 eura manje su za 18,9 % u odnosu na prethodnu godinu. Sastoje se od :

|  |  |
| --- | --- |
| * Obveze za rashode poslovanja (šifra 23) | 115.367,93 |
| * Obveze za nabavu nefinancijske imovine (šifra 24) | 9.228,75 |
| ***Ukupno*** | ***124.596,68*** |

Dospjele obveze iznose 9.717,01 eura i bit će podmirene tijekom siječnja i veljače 2025. godine. Nedospjele obveze odnose se na obveze za zaposlene -plaća za 12.2024., otpremninu 12.2024. i obveze za materijalne rashode-rashodi se odnose na 12.2024. a dospijeće 2025. godine te će prema dospijeću biti podmirene.

**Šifra 922** – Višak prihoda

Tijekom 2024. godine evidentirani su na računima kapitalnih prijenosa sredstava , razred 6-kto 67121 (izvor 11)=163.589,46 eura iz kojih je financirana nabava nefinancijske imovine izvora 11 koja je evidentirana na razredu 4 u iznosu od 140.172,35 eura. Izvršena je obvezna korekcija rezultata poslovanja za tih 140.172,35 eura. Također, na izvoru 51 je na razredu 6-kto 636220 evidentiran prihod 16.140,00 eura te je u istom iznosu na razredu 4-izvor 51 evidentirana nabava nefinancijske imovine za koje je izvršena obvezna korekcija rezultata.

Podaci u bilanci glavne knjige iskazani su nakon provedene obvezne korekcije rezultata sukladno Pravilniku o proračunskom računovodstvu iz čega proizlaze sljedeći rezultati:

|  |  |
| --- | --- |
| * Višak prihoda poslovanja (92211) | 216.556,74 |
| * Manjak prihoda od nefinancijske imovine (92222) | 91.117,19 |
| ***Ukupno-višak prihoda (922)*** | ***125.439,55*** |

**BILJEŠKE uz IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA (obrazac P-VRIO)**

U 2024. godini Gradski muzej Varaždin nije imao promjene u vrijednosti i obujmu imovine i obveza.

**BILJEŠKE uz IZVJEŠTAJ O RASHODIMA PREMA FUNKCIJSKOJ KLASIFIKACIJI (obrazac RAS-funkcijski)**

U obrascu RAS-funkcijski iskazani su rashodi razreda 3 i 4 prema funkcijama za koje su utrošeni. Iznosi navedeni u obrascu RAS-funkcijski odgovaraju ukupno iskazanim rashodima u obrascu PR-RAS na šifri Y034.

Gradski muzej Varaždin prema funkcijskoj klasifikaciji pripada šifri 08- Rekreacija, kultura i religija , podšifra 082 - Službe kulture. Na navedenoj šifri iskazani su ukupni rashodi 2024. godine u iznosu od 1.515.521,39 eura.

**BILJEŠKE uz IZVJEŠTAJ O OBVEZAMA**

**Šifra V006** - Stanje obveza na kraju izvještajnog razdoblja (31.12.2024.) iznosi 124.596,68 eura.

**Šifra V007** - dospjele obveze iznose 9.717,01 eura od čega za rashode poslovanja 3.217,01 a za nabavu nefinancijske imovine 6.500,00 eura i bit će podmirene tijekom siječnja i veljače 2025. godine.

**Šifra V009** - nedospjele obveze iznose 114.879,67 eura (obveze za zaposlene -plaća za 12.2024. i obveze za materijalne rashode-rashodi se odnose na 12.2024. a dospijeće 2025. godine te će prema dospijeću biti podmirene).

**Šifra P dio 25, 26** - Gradski muzej Varaždin nema primljenih zajmova, pa niti obaveza po istima.

*U Varaždinu, 31. 1. 2025.*

Ravnatelj:

Miran Bojanić Morandini